Britaniyaliklarga muqovasida “Yevroittifoq” yozuvisiz pasportlar berila boshlandi

Britaniya aholisiga muqovasida “Yevropa Ittifoqi” so‘zi yozilmagan pasportlar berila boshlandi, deb xabar berdi “Korrespondent.net”.

Bunday pasportlarni berish 30-martdan boshlangan. Avvalroq Brexit muddati 29-martga belgilangandi. Biroq Britaniya parlamenti Bryussel bilan kelishuvni qo‘llab-quvvatlashni rad etgani sababli boshqa sanaga qoldirilgan.
Britaniyaliklarga “Yevropa Ittifoqi” yozuvi bor pasport berilishi ham mumkin. Lekin ularda pasportning ikki turidan birini tanlash huquqi yo‘q. Qayd etilishicha, bu qolgan pasport blankalarini ishlatish va soliq to‘lovchilarning  mablag‘laridan unumli foydalanish maqsadida qilinmoqda.